橫琴口岸

橫琴口岸係中華人民共和國一個地區性嘅陸路邊境口岸，喺廣東省珠海市橫琴新區入面，通過蓮花大橋去到澳門橫琴口岸澳門口岸區。而且喺澳門第二個採用「合作查驗，一次放行」通關模式嘅口岸。

橫琴口岸原址而家已經拆緊，重新起過更大嘅口岸嚟應付日後嘅發展，幫吓關閘分流人潮，而喺佢隔離就起咗嗰臨時口岸過關。2020年8月18號臨時口岸由新嘅聯檢大樓取代。

歷史
橫琴口岸喺1999年6月起好，2000年3月28號正式通關。

2014年12月18號開始實現全日廿四小時通關。。

2020年8月18號，橫琴口岸新聯檢大樓正式建成並啟用，原臨時橫琴口岸同埋澳門方面蓮花口岸喺當日下晝3點搬咗去位於新大樓內嘅橫琴口岸澳門口岸區。

珠海橫琴口岸聯檢大樓

珠海連接交通 
 珠海公交巴士線路：14、62、86、88、89、151、826-3、G88、K11、Z50、Z51、Z52、Z55，Z50同埋N20係呢度做總站。
 廣珠城際鐵路珠海站
 珠機城際鐵路橫琴站

澳門連接交通

公共巴士
 澳門25B巴士
 澳門25BS巴士
 澳門50號巴士
 澳門102X巴士
 澳門701X巴士

的士
所有的士到橫琴口岸澳門口岸區或者由該口岸接客要收取澳門幣5蚊嘅附加費。

酒店及娛樂場穿梭巴士
而家有澳門威尼斯人/澳門倫敦人/澳門巴黎人、澳門銀河、美獅美高梅同埋新葡京等發財巴線喺日間往返該口岸澳門口岸區。

中國陸路邊境口岸一覽
拱北口岸
青茂口岸
港珠澳大橋珠澳口岸

攷

中華人民共和國出入境口岸
珠海
廣東建築